Document ID: 32002E0589

Reference:
EUR-Lex - 32002E0589 - SK
Dôležité právne oznámenie
|
32002E0589
Úradný vestník L 191 , 19/07/2002 S. 0001 - 0004
Jednotná akcia Radyz 12. júla 2002o príspevku Európskej únie k boju proti destabilizačnému akumulovaniu a rozširovaniu ručných zbraní a ľahkých zbraní a ktorou sa ruší jednotná akcia 1999/34/SZBP(2002/589/SZBP)RADA EURÓPSKEJ ÚNIE,so zreteľom na Zmluvu o založení Európskej únii, a najmä na jej článok 14,keďže:(1) 17. decembra 1998 prijala Rada jednotnú akciu 1999/34/SZBP o príspevku Európskej únie k boju proti destabilizačnému akumulovaniu a rozširovaniu ručných zbraní a ľahkých zbraní [1].(2) Správa Poradného výboru vládnych expertov pre ručné zbrane uznáva muníciu za príčinu obáv v konfliktoch ovplyvnených ručnými zbraňami a ľahkými zbraňami.(3) Musí byť prijatá nová jednotná akcia s cieľom zahrnúť tam — kde to pripadá do úvahy- muníciu do ručných zbraní a ľahkých zbraní a jednotná akcia 1999/34/SZBP musí byť preto zrušená.PRIJALA TÚTO JEDNOTNÚ AKCIU:Článok 11. Cieľmi tejto spoločnej akcie sú:- bojovať a prispieť k ukončeniu destabilizačného akumulovania a rozširovania ručných zbraní,- prispieť k zníženiu existujúcej akumulácie týchto zbraní a ich munície na úrovne, ktoré sú v súlade s legitímnymi potrebami pre bezpečnosť krajín, a- pomôcť riešiť problémy spôsobené s takouto akumuláciou.2. Táto spoločná akcia musí zahrňovať nasledovné prvky:- dosiahnutie konsenzu o princípoch a opatreniach uvedených v Hlave I,- uskutočnenie mnohostranných krokov uvedených v Hlave II.3. Táto jednotná akcia sa týka zbraní uvedených v prílohe.HLAVA IPrincípy preventívnych a reaktívnych aspektovČlánok 2Únia musí zvýšiť úsilie pre vytvorenie dohody na relevantných, regionálnych a medzinárodných fórach (napríklad OSN a OBSE) a medzi príslušnými štátmi o princípoch a opatreniach stanovených v článku 3 a stanovených v článkoch 4 a 5 ako základ pre regionálny a postupný prístup k problémom, a kde je to potrebné, pre globálne medzinárodné nástroje týkajúce sa ručných zbraní.Článok 3Pri sledovaní cieľov uvedených v článku 1 sa únia musí snažiť o vytváranie konsenzu na relevantných medzinárodných fórach, a ak je to potrebné aj na regionálnej úrovni, pre realizáciu nasledovných princípov a opatrení na zábranu ďalšej destabilizujúcej akumulácie ručných zbraní:a) záväzok všetkých krajín dovážať a držať ručné zbrane len pre legitímne potreby bezpečnosti na úrovni primeranej pre legitímnu sebaobranu a požiadavky bezpečnosti, vrátane schopnosti zúčastňovať sa na operáciách OSNb) záväzok exportujúcich krajín s dodávaním ručných zbraní len vládam (buď priamo alebo cez subjekty s riadnou licenciou, ktorou sú v zastúpení vlád oprávnené obstarávať zbrane) v súlade s príslušnými medzinárodnými a regionálnymi kritériami pre obmedzenie exportu zbraní, ako je stanovené najmä EU kódexe o riadení, vrátane úradne autorizovaných osvedčení o konečnom použití — pokiaľ to pripadá dp úvahy — tak aj iné relevantné informácie o konečnom použití..c) záväzok všetkých krajín vyrábať ručné zbrane iba pre spôsoby držby uvedené v a) alebo pre vývozy, ako je uvedené v písm. b);d) pre zabezpečenie kontroly, vytvorenie a správu národných zásob legálne držaných zbraní vo vlastníctve štátnych inštitúcií a vytvorenie reštriktívnych vnútroštátnych zbrojných právnych predpisov pre ručné zbrane vrátane trestných sankcií a efektívnej správnej kontroly;e) vytvorenie opatrení pre nadobudnutie dôvery, vrátane opatrení na podporu rastúcej transparentnosti a otvorenosti, prostredníctvom regionálnych registrov ručných zbraní a pravidelnej výmeny dostupných informácií o exporte, importe, výrobe a zásobách ručných zbraní a národnej zbrojnej legislatíve a prostredníctvom konzultácií medzi relevantnými stranami o vymenených informáciách;f) záväzok s bojom proti nedovolenému priekupníctvu ručných zbraní prostredníctvom zavedenia efektívnej štátnej kontroly, ako sú účinné hraničné a colné mechanizmy, regionálna a medzinárodná spolupráca a zvýšená výmena informácií;g) záväzok vyzvať a poraziť "kultúry násilia" zvýšením zainteresovania verejnosti formou vzdelávania verejnosti a formou informačných programov.Článok 4Pri sledovaní cieľov uvedených v článku 1 bude úsilie Únie zamerané na dosiahnutie konsenzu na relevantných fórach — a ak to bude pripadať do úvahy tak v regionálnom kontexte — s cieľom realizácie nasledovných princípov a opatrení na znižovanie existujúcej akumulácie ručných zbraní a streliva do nich:a) tam kde je to potrebné pomoc krajinám, ktoré žiadajú o podporu pri kontrole alebo eliminácii nadbytku ručných zbraní a munície na svojich územiach, a to najmä tam kde to môže pomáhať pri zamedzovaní ozbrojeným konfliktom alebo v situáciách po konflikte;b) podporovanie opatrení zameraných na vytváranie dôvery a podnetov pre povzbudenie dobrovoľného vzdávania sa nadbytočných alebo ilegálne držaných ručných zbraní a munície, demobilizácie ozbrojených skupín a ich nasledovnej rehabilitácie a reintegrácie, ako opatrení pre zabezpečenie súladu mieru a dohôd o kontrole zbraní pri kombinovanom dozore alebo dozore tretej strany, rešpektovanie ľudských práv a humanitárnch zákonov, ochrana panstva práva a hlavne pokiaľ ide o osobnú bezpečnosť bývalých členov ozbrojených skupín a amnestie pokiaľ ide o ručné zbrane, ako aj rozvojové programy spoločenstva a iné hospodárske a sociálne stimuly;c) efektívne odstránenie prebytku ručných zbraní a ich bezpečné uskladnenie ako aj rýchle a efektívne zničenie týchto zbraní a ich munície, prednostne pod medzinárodným dohľadom;d) poskytnutie pomoci prostredníctvom vhodných medzinárodných organizácií, programov a agentúr ako aj regionálnych programov.Článok 5Členské štáty, ak je to vhodné, musia v kontexte riešenia ozbrojených konfliktov podporovať:a) zahrnutie ustanovení týkajúcich sa demobilizácie, eliminácie nadbytku zbraní a ich munície a integrovanie bývalých bojovníkov do mierových dohôd medzi stranami konfliktu, do mandátov operácií na posilnenie mieru alebo iných odpovedajúcich misií pre podporu nastolenia mieru;b) zváženie možnosti prijatia nevyhnutných ustanovení pokiaľ ide o opatrenia zabezpečujúce odstránenie ručných zbraní a ich munície v kontexte demobilizácie Bezpečnostnou radou OSN v prípade ak krajiny alebo príslušné strany nie sú schopné dodržať relevantné záväzky.HLAVA IIPríspevok únie k špecifickým akciámČlánok 61. Únia musí zabezpečiť finančnú a technickú pomoc programom a projektom, ktoré priamo a indentifikovateľne prispievajú k princípom a opatreniam, ktoré sú uvedené v Hlave I, vrátane relevantných programov alebo projektov riadených OSN, Medzinárodným výborom Červeného kríža, inými medzinárodnými organizáciami a regionálnymi organizáciami a nevládnymi organizáciami. Takéto projekty môžu okrem iného zahrňovať odobratie zbraní, reformu sektoru bezpečnosti a programy pre demobilizáciu a reintegrovanie, ako aj osobitné programy na pomoc obetiam.2. Únia musí pri uskutočňovaní takejto pomoci brať do úvahy hlavne záväzky príjemcov dodržiavať princípy uvedené v článku 3; ich rešpekt voči ľudským právam; ich súhlas s medzinárodným humanitárnym právom a podporu panstva zákona; a ich súlad s medzinárodnými záväzkami, hlavne existujúcimi mierovými dohodami a medzinárodnými dohodami o kontrole zbraní.Článok 71. Rada musí rozhodnúť o:- alokácii finančnej a technickej pomoci uvedenej v článku 6,- prioritách využívania týchto fondov,- podmienkach pre implementáciu špecifických akcií Únie, vrátane možnosti v určitých prípadoch menovať osoby zodpovedné za implementáciu.2. Rada musí rozhodnúť o princípoch, krokoch a financovaní takýchto projektov na základe konkrétnych finančne zodpovedajúcich návrhov a na základe posudzovania jednotlivých prípadov, bez toho, aby tým boli dotknuté bilaterárne príspevky členských štátov a chod spoločenstva.3. Predsedníctvo musí na základe podmienok stanovených v článku 18 ods. 2 zmluvy:- zabezpečiť spoluprácu so Spojenými národmi a inými zainteresovanými príslušnými organizáciami,- s regionálnymi združeniami a tretími krajinami vytvoriť kontakty potrebné pre implementáciu špecifických akcií Únie.Predsedníctvo musí informovať Radu.Článok 8Rada oznamuje, že Komisia zamýšľa smerovať svoju činnosť na dosiahnutie cieľov a priorít tejto jednotnej akcie, ak je to potrebné za pomoci vhodných opatrení spoločenstva.Článok 91. Rada a Komisia sú zodpovedné za zabezpečenie konzistentnosti aktivít Únie v oblasti ručných zbraní, hlavne z hľadiska jej politiky vývoja. Členské štáty a Komisia musia poskytnúť relevantné informácie relevantným orgánom Rady. Rada a Komisia musia zaručiť vykonávanie svojich činností, každá v súlade so svojimi právomocami.2. Členské štáty sa rovnakou mierou musia snažiť o zvýšenie efektívnosti národných akcií v oblasti ručných zbraní. Akcie v súlade s článkom 6 musia byť čo najskôr koordinované členskými štátmi spoločenstva.Článok 10Jednotná akcia 1999/34/SZBP sa týmto ruší.Článok 11Rada musí ročne posudzovať akcie uskutočnené v rámci tejto jednotnej akcie.Článok 12Táto jednotná akcia nadobúda účinnosť dňom jej prijatia.Článok 13Táto jednotná akcia sa uverejní v úradnom vestníku.V Bruseli 12. júla 2002Za RadupredsedaT. Pedersen[1] Ú. v. ES L 9, 15.1.1999, s. 1.--------------------------------------------------PRÍLOHAJednotná akcia sa týka nasledovných kategórií zbraní, zatiaľ čo ňou nie sú dotknuté žiadne budúce medzinárodne odsúhlasené definície ručných zbraní a ľahkých zbraní. Tieto kategórie môžu podliehať ďalšiemu objasňovaniu a môžu byť zmenené v duchu budúcich medzinárodne dohodnutých definícií.a) Ručné zbrane a príslušenstvo špeciálne určené pre vojenské použitie:- guľomety (vrátane ťažkých guľometov),- samopaly, vrátane automatických pištolí,- plnoautomatické pušky,- poloautomatické pušky, ak sú vyvinuté alebo zavedené ako model pre ozbrojené sily,- moderátory (tlmiče).b) Ľahké zbrane prenosné jednotlivcom alebo osádkou:- kanóny (vrátane automatických kanónov), húfnice a mínomety s kalibrom pod 100 mm,- granátomety,- protitankové zbrane, bezzáklzové zbrane (rakety odpaľované na ramene),- protitankové rakety a odpaľovacie zariadenia,- protiletecké rakety alebo prenosné protivzdušné obranné systémy (MANPADS).--------------------------------------------------

Summary:
Ručné a ľahké zbrane – boj proti ich hromadeniu
Ručné a ľahké zbrane – boj proti ich hromadeniu
ZHRNUTIE K DOKUMENTU:
Stratégia EÚ na boj proti nedovolenému hromadeniu ručných a ľahkých zbraní a ich munície a nedovolenému obchodovaniu s nimi
AKÝ JE CIEĽ TEJTO STRATÉGIE?
              
Poskytuje akčný plán na boj proti hrozbám súvisiacim s nedovoleným hromadením ručných a ľahkých zbraní (RĽZ)* a ich munície a obchodovaním s nimi, pričom využíva široký výber mechanizmov dostupných pre EÚ.
HLAVNÉ BODY
V stratégii RĽZ sa v záujme dosahovania jej cieľov spájajú civilné a vojenské spôsobilosti krajín EÚ, nástroje spoločnej zahraničnej a bezpečnostnej politiky (SZBP) a spoločnej bezpečnostnej a obrannej politiky (SBOP), ako aj policajné, colné a súdne opatrenia v rámci EÚ.
Na vytvorenie medzinárodných, regionálnych a vnútroštátnych mechanizmov je potrebný účinný multilateralizmus.
Na medzinárodnej úrovni má prioritu
vykonávanie akčného programu Organizácie Spojených národov o RĽZ;
sledovanie RĽZ prostredníctvom globálneho mechanizmu nahlasovania (iTrace II); a
ratifikovanie protokolu proti nedovolenej výrobe strelných zbraní a obchodovaniu s nimi.
EÚ sa tiež snaží presvedčiť krajiny mimo EÚ, z ktorých sa vyvážajú RĽZ, aby dodržiavali vymenované položky.
Na regionálnej úrovni EÚ poskytuje finančnú podporu na konkrétne programy, ktoré sú zamerané na riešenie bezpečnostných hrozieb súvisiacich s nedovolenými RĽZ v Líbyi, juhovýchodnej Európe, a Európskej organizácii pre bezpečnosť a spoluprácu v Európe.
Stratégia sa presadzuje aj v rámci Nástroja na podporu stability a mieru, ktorý pomáha predchádzať krízam a reagovať na krízy a vytvárať bezpečné a stabilné prostredie na celom svete.
Rada EÚ neustále monitoruje vykonávanie stratégie EÚ o RĽZ. Európska služba pre vonkajšiu činnosť každých šesť mesiacov predkladá Rade správu o pokroku na schválenie.
KONTEXT
              
Dôsledky nadmerného hromadenia a nekontrolovaného šírenia RĽZ sú hlavnou témou štyroch z piatich výziev (terorizmus, šírenie zbraní hromadného ničenia, regionálne konflikty, zlyhanie fungovania štátu a organizovaná trestná činnosť), ako sú určené v Európskej bezpečnostnej stratégii.
Ďalšie informácie:
Boj proti nadmernému hromadeniu a nedovolenému obchodovaniu s RĽZ a ich muníciou na webovej lokalite Európskej služby pre vonkajšiu činnosť.
* HLAVNÉ POJMY
              
Ručné a ľahké zbrane (RĽZ): Akákoľvek prenosná smrtiaca zbraň. Medzi ručné zbrane patria ručné strelné zbrane, brokové zbrane, útočné pušky a ľahké guľomety. Medzi ľahké zbrane patria ťažké guľomety, granátomety a protitankové zbrane.
HLAVNÝ DOKUMENT
Stratégia EÚ na boj proti nedovolenému hromadeniu ľahkých a ručných zbraní a ich munície a nedovolenému obchodovaniu s nimi, Rada Európskej Únie, Brusel, 13. januára 2006
SÚVISIACE AKTY
            
Nariadenie Európskeho parlamentu a Rady (EÚ) č. 230/2014 z 11. marca 2014, ktorým sa ustanovuje nástroj na podporu stability a mieru (Ú. v. EÚ L 77, 15.3.2014, s. 1 – 10)
Rozhodnutie Rady (SZBP) 2015/1908 z 22. októbra 2015 na podporu celosvetového mechanizmu nahlasovania nedovolených ručných a ľahkých zbraní a iných nedovolených konvenčných zbraní a munície s cieľom znížiť nebezpečenstvo nedovoleného obchodovania s nimi („iTrace II“) (Ú. v. EÚ L 278, 23.10.2015, s. 15 – 25)
Posledná aktualizácia 04.07.2016